Diari Oficial de la Generalitat Valenciana


Sumari del DOGV 7456, del 02-02-2015 (2015/720)

RESOLUCIÓ de 21 de gener de 2015, del president de l'Agència Valenciana del Turisme, per la qual es dóna publicitat a l'import global màxim, per a l'exercici 2015, destinat a les ajudes dirigides als municipis turístics de la Comunitat Valenciana a través de la subscripció de convenis per a la compensació financera.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7456

Data del DOGV
:   02-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/720


Data del document
:   21-01-2015

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * ajuda pública

RESOLUCIÓ de 21 de gener de 2015, del president de l'Agència Valenciana del Turisme, per la qual es dóna publicitat a l'import global màxim, per a l'exercici 2015, destinat a les ajudes dirigides als municipis turístics de la Comunitat Valenciana a través de la subscripció de convenis per a la compensació financera. [2015/720]  
El Decret 71/2000, de 22 de maig, del Consell, pel qual s'aprova el Reglament regulador dels convenis previstos en la Llei 3/1998, de 21 de maig, de Turisme de la Comunitat Valenciana, establix la possibilitat de subscriure convenis entre l'Agència Valenciana del Turisme i els municipis declarats pel Consell de manera definitiva com a municipi turístic de la Comunitat Valenciana, per a la compensació financera de determinats gastos suportats pels esmentats municipis en la seua condició de turístics.  
Durant l'any 2014 es van tramitar les sol·licituds presentades amb eixe objecte i es van subscriure els corresponents convenis, que tal com disposa l'article 8.4 del mencionat Decret 71/2000, de 22 de maig, han de finançar-se amb càrrec als pressupostos del present exercici.  
Per això, després de la publicació de la Llei 8/2014, de 26 de desembre, de Pressupostos de la Generalitat per a l'exercici 2015, i segons el que establix l'article 47.11 del Decret Legislatiu de 26 de juny de 1991, del Consell, que aprova el text refós de la Llei d'Hisenda Pública de la Generalitat Valenciana (DOCV 1588, 17.07.1991), procedix a publicar la línia de subvenció, amb el seu import global màxim, que ha de finançar les ajudes derivades dels convenis subscrits en 2014 per a la compensació financera dels gastos suportats pels municipis turístics de la Comunitat Valenciana.  
En conseqüència, d'acord amb les competències assignades pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, i vista la proposta del seu director, de data 20 de gener de 2015, i de conformitat amb esta, resolc:  
Donar publicitat a la línia pressupostària i a l'import global màxim destinat a les ajudes corresponents a la compensació financera dels gastos suportats pels municipis turístics de la Comunitat Valenciana derivades dels convenis subscrits en 2014, que es finançaran amb càrrec a la línia pressupostària SE000100, del capítol IV, «Compensació financera municipis turístics», dels pressupostos de la Generalitat per a 2015, amb destinació a l'Agència Valenciana del Turisme, amb un import global màxim d'1.050.000,00 euros.  
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius dins del termini de dos mesos comptats des de l'endemà de ser publicada, i, potestativament, podrà interposar-se un recurs de reposició davant del president de l'Agència Valenciana del Turisme en el termini d'un mes a comptar de l'endemà de ser publicada; tot això, de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 21 de gener de 2015.- El president de l'Agència Valenciana del Turisme: Máximo Buch Torralva.